stanford-oval/wikipedia huggingface dataset:
Ålandsfärjan

Ålandsfärjan Ab (nykyisin Viking Line) oli yksi Viking Linen kolmesta perustajayhtiöstä. Kaksi muuta Viking Linessä mukana ollutta varustamoa, Rederi AB Slite ja Rederi Ab Sally (alun perin Rederi Ab Vikinglinjen) jättivät Viking Line -yhteisyrityksen vuorollaan joko konkurssin vuoksi tai kilpailijan ostamana.
Ålandsfärjan Ab:n perusti yksi Rederi Ab Vikinglinjenin perustajista, Gunnar Eklund. Hän oli lähtenyt Vikinglinjenistä vuonna 1962 ja seuraavan vuoden keväänä perusti yhdessä Frank Lundqvistin ja Rafael Mattsonin kanssa Ålandsfärjan Ab:n. Yhtiö merkittiin kaupparekisteriin 5. huhtikuuta 1963. Neljä päivää myöhemmin varustamo osti Englannin kanaalissa liikennöineen 1933 rakennetun S/S Brittanyn. Alusta modernisoitiin telakalla Helsingborgissa ja se sai nimekseen S/S Ålandsfärjan ennen kuin aloitti liikenteen reitillä Maarianhamina–Gräddö 20. kesäkuuta 1963. Laivalla oli tilaa 800 matkustajalle, 40 henkilöautolle ja kahdelle bussille tai rekalle. Vuonna 1966 Ålansfärjan Ab perusti yhdessä Rederi Ab Vikinglinjenin ja Rederi AB Sliten kanssa markkinointiyhtiö Viking Linen (tuolloin Vikinglinjen Ab) josta kukin varustamo omisti kolmasosan. 1960-luvun lopulla ja 1970-luvun alussa varustamo hankki kaksi uutta autolauttaa, M/S Kapellan ja M/S Marellan. Samalla yhtiö muutti nimensä vuoden 1970 alussa SF Line Ab:ksi. Nimen oli tarkoitus kuvata paremmin uutta toimialuetta, joka ylsi nyt Manner-Suomeen. SF on lyhennelmä sanoista Sverige-Finland. SF Line pysyi yhtiön nimenä vuoteen 1995 asti, jolloin Rederi AB Sliten konkurssin jälkeen varustamo muutti nimensä Viking Line Abp:ksi ja listautui Helsingin pörssiin.
Åsa Wennström

Åsa Wennström (s. 6. tammikuuta 1960) on suomalainen entinen jalkapalloilija. Hän edusti muun muassa IF Finströms Kamraternaa ja ruotsalaista Hammarby IF:ää. Wennström pelasi vuosina 1975–1985 maajoukkueessa 30 ottelua. Hänet valittiin vuoden naisjalkapalloilijaksi vuonna 1978.
Yoshiaki Uchida

| Yoshiaki Uchida 内田義晃> Henkilötiedot |
| --- | --- |
Kansalaisuus:   Japani
Kyokushin-ottelija
Aktiivisena:  ?–2007
Painoluokka:  superraskassarja
| Mitalit> Maa:   Japani.Miesten kyokushin.Japanin mestaruuskilpailut  | Mitalit> Maa:   Japani.Miesten kyokushin.Japanin mestaruuskilpailut  | Mitalit> Maa:   Japani.Miesten kyokushin.Japanin mestaruuskilpailut  | Maa:   Japani> Miesten kyokushin. |
| --- | --- | --- | --- |
|  Kultaa | Tokio 2005 | avoin |  |
|  Kultaa | Tokio 2006 | avoin |  |
| Japanin painoluokalliset mestaruuskilpailut  | Japanin painoluokalliset mestaruuskilpailut  | Japanin painoluokalliset mestaruuskilpailut  |  |
|  Pronssia | Osaka 2005 | +85 kg |  |
Miesten taekwondo
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | 2015 | +87 kg |  |
|  Pronssia | 2012 | +87 kg |  |
|  Pronssia | 2014 | +87 kg |  |
Yoshiaki Uchida (jap. 内田義晃) on japanilainen taekwondo-ohjaaja ja entinen karateka. Hän voitti aktiiviurallaan Kyokushinin Japanin mestaruuden kahdesti ja kerran taekwondon Japanin mestaruuden.
Kilpaura

Uchida saavutti ensi kerran menestystä 2005 Japanin mestaruuskisoissa kesäkuussa voitettuaan Artem Pukasin superraskaansarjan pronssiottelussa. Hän saavutti samana vuonna marraskuussa Japanin mestaruuden avoimessasarjassa. Uchida voitti loppuottelussa Osamu Shioshiman.
Uchida uusi Japanin mestaruutensa marraskuussa 2006 voitettuaan loppuottelussa Arthur Hovhannisyan. Hän voitti samassa turnauksessa myös tameshiwari murskauskilpailun 29 laudalla.
Uchida otteli vielä marraskuussa 2007 kolmipäiväisissä maailmanmestaruuskisoissa, jossa hän eteni neljännelle kierrokselle.
Kilpaura > Taekwondo

Karaten jälkeen Uchida siirtyi harrastamaan taekwondoa ja kilpaili Japanissa WTF-tyylisuunnan turnauksissa yli 87-kiloisten sarjassa. Lokakuussa 2011 hän saavutti Länsi-Japanin alueellisen turnauksen mestaruuden. Helmikuussa 2012 Uchida saavutti pronssia Japanin mestaruuskisoissa ja uusi pronssivoittonsa maaliskuussa 2014. Lopulta maaliskuussa 2015 Uchida otti ensimmäisen Japanin mestaruuden.
Árgos-Mykínes

| Árgos-Mykínes Árgos-Mykíneen kunta Άργος-Μυκήνες Δήμος Άργους-Μυκηνών |
| --- | --- |
 Kunnan sijainti
 Árgos-Mykínes
 Koordinaatit: 37°37′N, 22°43′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Hallinto:  
 – Asutustyyppi:  kunta
 – Kallikrates-koodi:  4102
 – Kuntakeskus:  Árgos
Pinta-ala:  
 – Kokonaispinta-ala:  1 002,6 km²
Väkiluku (2011):  42 022
 – Väestötiheys:  41,91 as./km²
Aikavyöhyke:  UTC+2
 – Kesäaika:  UTC+3
 
 www.argos.gr 
Infobox OKVirheellinen NIMI-arvo: 
Árgos-Mykínes (kreik. Άργος-Μυκήνες eli Δήμος Άργους-Μυκηνών, Dímos Árgous-Mykinón) on Kreikan kunta, joka sijaitsee Argoliksen alueyksikössä Peloponnesoksen alueella. Kunnan pinta-ala on 1 002,6 neliökilometriä ja väkiluku 42 022 (vuonna 2011). Kunnan kuntakeskus on Árgos.
Árgos-Mykíneen kunta syntyi, kun Achladókampos, Aléa, Árgos, Koutsopódi, Lérna, Lýrkeia, Mykínes ja Néa Kíos yhdistyivät vuoden 2011 alussa Kallikrates-suunnitelman mukaisesti. Kunta on nimetty kahden alueella sijainneen mykeneläisaikaisen keskuksen, Argoksen ja Mykenen, mukaan.
Aiheesta muualla

Kuvia tai muita tiedostoja aiheesta Árgos-Mykínes Wikimedia Commonsissa
Δήμος Άργους-Μυκηνών (Arkistoitu – Internet Archive). Árgos-Mykíneen kunnan verkkosivut. (kreikaksi)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Yutaka Fukufuji

| Yutaka Fukufuji |
| --- | --- |

Henkilötiedot
Syntynyt: 17. syyskuuta 1982 (ikä 42) Kushiro, Hokkaido, Japani
Kansalaisuus:   Japani
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  80 kg
Seura
Seura:  Nikkō Ice Bucks
Sarja:  Asia League Ice Hockey
Pelinumero:  44
Pelaajaura
Pääsarjaura:  2001–
Aik. seurat:  Bakersfield Condors Manchester Monarchs Los Angeles Kings Reading Royals Cincinnati Cyclones Kokudo Lions Destil Trappers Esbjerg Energy
NHL-varaus:  238. varaus, 2004 Los Angeles Kings
Yutaka Fukufuji (jap. 福藤 豊), s. 17. syyskuuta 1982 Kushiro, Hokkaido, Japani) on japanilainen jääkiekkomaalivahti. Fukufuji on ensimmäinen japanilainen, joka on pelannut NHL:ssä, ja toinen, joka on varattu NHL:ään, Hiroyuki Miuran jälkeen.
Fukufuji pelasi uransa alun Asia League Ice Hockey:tä Kokudo Keikakun joukkueessa josta hän siirtyi kaudeksi 2002-03 ECHL:n Cincinnati Cyclonesin joukkueeseen josta Los Angeles Kings varasi hänet vuoden 2004 varaustilaisuudessa 8. kierroksella. Kauden 2004-05 hän pelasi ECHL:ssä Bakersfield Condorsin joukkueessa.
Fukufuji teki sopimuksen Kingsin kanssa kesällä 2005 ja Kings sijoitti hänet ECHL:n Reading Royalsin kautta AHL:n Manchester Monarchsiin. Hänet kutsuttiin pariin kertaan NHL -joukkueeseen varamaalivahdiksi ja viimein 13. tammikuuta 2007 hän pääsi jäälle kolmanteen erään St Louis Bluesia vastaan. Muutaman päivän päästä 16. tammikuuta hän sai aloittaa pelin Atlanta Thrashersia vastaan.
Kings ei tarjonnut Fukufujille enää sopimusta ja hän tekikin kaudesta 2007–2008 jälleen sopimuksen Bakersfield Condorsin kanssa. Sen jälkeen hän pelasi Alankomaissa.
Kaudet 2010–2014 ja 2015–2023 Fukufuji on pelannut Asia League Ice Hockeyssa pelaavassa Nikkō Ice Bucksissa.
Hän on edustanut ja pelannut Japanin joukkueessa.
Aiheesta muualla

Yutaka Fukufuji Elite Prospects. Everysport Media Group AB. (englanniksi)
Zemettšino

Zemettšino (ven. Земе́тчино) on kaupunkimainen taajama Penzan alueella Venäjällä. Se sijaitsee Vyšan sivujokien varrella 153 kilometriä Penzasta länteen. Taajama on Zemettšinon piirin keskus. Sen kautta kulkee Moskovan ja Kazanin sekä Moskovan ja Samaran väliset rautatielinjat yhdistävä sivurata. Asukkaita on 11 100 henkeä (vuonna 2009).
Paikkakunta mainitaan ensimmäisen kerran Roždestvenskojen kirkonkylänä vuonna 1684. Vuonna 1849 perustettiin sokeritehdas ja vuonna 1893 rakennettiin rautatie. Vuosina 1934–1937 Zemettšinossa toimi Moskovan Malyi-teatterin haaraosasto, joka oli yksi Neuvostoliiton ensimmäisistä maaseututeattereista.
Nykyään Zemettšinossa toimii konepaja ja elintarviketeollisuutta. Taajamasa on kolme keskikoulua, musiikkikoulu, ammattikoulu, lasten luomistyön keskus, kulttuuritalo, kotiseutumuseo, poliklinikka ja piirisairaala. Nähtävyyksiin kuuluvat 1900-luvun vaihteen sokeritehtaan rakennukset ja Rajevka-joen takana sijaitseva 1800-luvun kartanokokonaisuus.
Aiheesta muualla

Zemettšino Penzan alueen tietosanakirjassa[vanhentunut linkki] (venäjäksi)
Zac Brown Band

| Zac Brown Band |
| --- | --- |
 Yhtye vuonna 2012. Zac Brown edessä keskellä.
Tiedot
Toiminnassa:  2002–
Tyylilaji:  country, southern rock, country rock, folk rock
Kotipaikka:   Dahlonega, Georgia, Yhdysvallat
Laulukieli:  englanti
Jäsenet:  Zac Brown, laulu, kitara   Chris Fryar, rummut   Clay Cook, kitara, kosketinsoittimet ym.   Coy Bowles, kitara, kosketinsoittimet   Daniel de los Reyes, lyömäsoittimet   Jimmy De Martini, viulu, laulu   John Driskell Hopkins, basso, kitara ym.   Matt Mangano, basso  
Aiheesta muualla
Kotisivut
Infobox OKNimi-testi OK: 
Zac Brown Band on yhdysvaltalainen, Atlantassa perustettu yhtye. Sen johtaja, laulusolisti, kitaristi ja lauluntekijä on Zac Brown (s. 1978). Yhtyeen musiikki on countrya, jossa on vaikutteita myös bluegrassista, rockista, folkista, reggaesta ja karibialaisesta musiikista.
Ura

Zac Brown syntyi Atlantassa 1978. Lapsena hän otti kitaratunteja, ja lukioikäisenä hän ryhtyi esiintymään pop- ja countryesiintyjänä. Collegessa hän opiskeli  laulamista, biologiaa, liiketaloutta ja psykologiaa. Hänellä oli soolouransa ohella oma yhtye Far from Einstyne, ja hän rahoitti opiskelunsa esiintymistuloillaan. Yhtye teki yhden levyn vuonna 1998, minkä jälkeen se hajosi ja Brown jatkoi rumpalinsa kanssa duona. Vuonna 2001 Brown jätti opintonsa ja ryhtyi kokopäivätoimiseksi muusikoksi. Vuonna 2002 hän perusti Zac Brown Bandin. Seuraavana vuonna hän perusti oman Home Grown -levy-yhtiön, joka sai myöhemmin nimekseen Southern Ground. Vuonna 2006 yhtyeen kokoonpano oli vakiintunut, ja se äänitti läpimurtolevynsä The Foundation. Levy koostui yhtyeen jo pitkään esittämistä lauluista. Levy julkaistiin maanlaajuisesti 2008, ja sen single "Chicken Fried" myi platinaa. Vuonna 2010 Zac Brown Band voitti vuoden parhaan uuden artistin Grammy-palkinnon. Yhtyeen seuraava studioalbumi You Get What You Give (2010) nousi Yhdysvalloissa listakärkeen samoin kuin Uncaged (2012).
Jäsenet

Yhtyeen jäsenet vuonna 2014:
Chris Fryar (rummut)
Clay Cook (kitara, kosketinsoittimet ym.)
Coy Bowles (kitara, kosketinsoittimet)
Daniel de los Reyes (rytmisoittimet)
Jimmy De Martini (viulu, laulu)
John Driskell Hopkins (basso, kitara ym.)
Matt Mangano (basso)
Zac Brown (laulusolisti, kitara)
Albumit

Home Grown (2005)
Live from the Rock Bus Tour (live, 2007)
The Foundation (2008)
You Get What You Give (2010)
Pass the Jar (live, 2010)
Uncaged (2012)
Jekyll + Hyde (2015)
Welcome Home (2017)
The Owl (2019)
Aiheesta muualla

Yhtyeen virallinen sivusto
Yusufeli

| Yusufeli |
| --- | --- |

 Yusufeli
 Koordinaatit: 40°49′N, 41°32′E 
Valtio:   Turkki
Maakunta:  Artvinin maakunta
Hallinto:  
 – Pormestari:  Eyüp Aytekin
Väkiluku (2019):  20 154
Infobox OKVirheellinen NIMI-arvo: 
Yusufeli on piirikunta Turkin Artvinin maakunnassa. Vuoden 2019 väestönlaskennassa Yusufelin väkiluku oli 20 154.
Aiheesta muualla

Kuvia tai muita tiedostoja aiheesta Yusufeli Wikimedia Commonsissa
Éclipse (elokuvayhtiö)

Éclipse oli vuonna 1906 perustettu ranskalainen elokuvayhtiö.
Société Générale des Cinématographes Éclipse sai alkunsa brittiläisen Charles Urban Trading Companyn Pariisin-edustustosta. Emoyhtiöstä tuli Éclipsen tytäryhtiö vuonna 1908 ja vuonna 1909 siihen liitettiin ranskalainen tuotantoyhtiö Radios. 1910-luvun alussa Éclipse oli Pathén, Gaumontin ja Éclairin jälkeen Ranskan neljänneksi suurin elokuvayhtiö. Sen tuotanto jäljitteli suurempia esikuvia. Jean Marié de l’Isle ohjasi ”taidefilmejä”, Pierre Bressol Nat Pinkerton -etsiväsarjoja ja Servaësin veljekset tekivät Arthème ja Polycarpe -komediasarjoja. Vuonna 1913 alettiin tuottaa viikoittaisia Éclipse Journal -uutiskatsauksia.
Éclipse jatkoi näytelmäelokuvien tuotantoa myös ensimmäisen maailmansodan aikana ja vuonna 1917 se perusti oman levitysorganisaation. Yhtiön suurin tähti oli tuolloin Suzanne Grandais. Maailmansodan jälkeen Éclipse alkoi tuottaa tappiota ja vuonna 1923 sen toiminnot myytiin Omnium EEG:lle.
Zabrodskoje (järvi Pihkovan alueella)

| Zabrodskoje Забродское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pihkovan piiri
Koordinaatit:  58°06′52″N, 28°20′52″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tolban valuma-alue
Laskuoja:  oja Šumilkaan
Mittaustietoja
Pituus:  0,99 km 
Leveys:  0,25 km 
Pinta-ala:  12,8 ha  
Tilavuus:  0,00026 km³ 
Keskisyvyys:  2 m 
Suurin syvyys:  5,3 m 
Valuma-alue:  0,28 km² 
Saaria:  ei saaria 
 fiZabrodskoje 
Zabrodskoje tai Homutovskoje (ven. Забродское, Хомутовское) on järvi Luoteis-Venäjällä Pihkovan alueen Pihkovan piirissä.
Maantietoa

Järvi on 1,9 kilometriä pitkä, alle 200 metriä leveä ja sen pinta-ala on 12,8 hehtaaria. Sen keskisyvyys on 2 metriä ja sen syvänteessä on 5,3 metriä vettä. Järvi on saareton. Järvi on ollut peltomaiden ja kosteikkojen ympäröimä, mutta nykyään osa peltomaista on vajaassa viljelyssä ja loput ovat pusikoitumassa. Eteläpuolisella peltoaukealla sijaitsee enää muutaman talon kylä Zabrodje (ven. Забродье) ja saman tien varrella idässä virkeämpi kylä Gverzdon (ven. Гверздонь). Täällä tie yhtyy Serjodkan (ven. Серёдка) kirkonkylälle johtavaan tiehen.
Luontoarvoja

Järvessä elää ainakin hauki, särki, ahven, ruutana, sorva ja kiiski, sekä jokirapua, jota tavataan niukasti. Järvi on mutapohjainen, mutta rantavedessä voi olla muta-, savi- tai hiekkapohja. Rannat ovat soistuneilla rannoilla loivat, mutta toisaalla esiintyy jyrkkiäkin rantoja.
Vesistösuhteita

Zabrodskoje sijaitsee Tolban sivujoen Šumilkan (ven. Шумилка) valuma-alueella ja järven laskuoja yhtyy Šumilkaan aivan sen alajuoksulla. Tolba laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järvi sijaitsee Tolban sivujokien Šumilkan ja Drozdihan (ven. Дроздиха) vedenjakajavyöhykkeellä, mikä selittää sen pienen valuma-alueen pinta-alan 0,28 neliökilometriä. Ilmakuvissa siihen tulee pieniä ojia lähialueelta ja sen pohjoispäässtä alkaa laskuoja, joka virtaa pohjoiseen päin. Se yhtyy Šumilkaan tämän alajuoksulla.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Äkämä

Äkämä (Andricus lignicola) tammen lehdellä.
Äkämä on kasvin kasvuhäiriö, jonka aiheuttaa jokin ulkoinen ärsyke, usein punkki tai jokin hyönteinen.
Tavallisimpia äkämän aiheuttajia ovat äkämäpunkit, sukkulamadot ja hyönteisistä tavallisimmin äkämäpistiäiset, äkämäsääsket, kirvat, kempit, kärsäkkäät, jotkin ripsiäiset ja perhostoukat. Myös sienet ja bakteerit voivat olla kasvuhäiriön aiheuttajia. Äkämä voi kasvaa missä tahansa kasvin osassa. Äkämiä on hyvin erilaisia. Aiheuttaja voidaan määrittää yleensä äkämän ulkonäön perusteella.
Aiheesta muualla

Wikimedia Commonsissa on kuvia tai muita tiedostoja aiheesta .
Metapopulaatiobiologian tutkimusryhmä
Álvaro Fernández (jalkapalloilija, 1985)

| 0 | 1 | 2 |
| --- | --- | --- |

Henkilötiedot
Koko nimi: Álvaro Fernández
Syntymäaika: 11. lokakuuta 1985 (ikä 39)
Syntymäpaikka: Montevideo, Uruguay
Pelipaikka: keskikenttäpelaaja
Pituus: 185 senttimetriä
Seura
Seura: Nacional
Seurat
| Vuodet | Seura | O (M) |
| 2006 2007−2008 2008 2009− 2009 2010 | Atenas Montevideo Wanderers Puebla Nacional → Vitória → Universidad de Chile |  ? (?) 27 (1) 13 (0) 16 (5) 8 (0) 11 (1) |
Maajoukkue
| 2008− | Uruguay | 9 (0) |
 Seurajoukkueuran tilastot kattavat vain kansalliset sarjat.
Álvaro Fernández (s. 11. lokakuuta 1985 Montevideo, Uruguay) on uruguaylainen jalkapalloilija.
Maajoukkueura

Fernández pelasi ensimmäisen maaottelunsa Uruguayn joukkueessa huhtikuussa 2008 Chileä vastaan. Ottelu päättyi maalittomaan tasapeliin. Hänet valittiin myös joukkueeseen MM-kisoihin 2010.
Uruguayn joukkue – Jalkapallon MM-kilpailut 2010
1 Muslera |
2 Lugano |
3 Godín |
4 Fucile |
5 Gargano |
6 Victorino |
7 Cavani |
8 Eguren |
9 Suárez |
10 Forlán |
11 Á. Pereira |
12 Castillo |
13 Abreu |
14 Lodeiro |
15 Pérez |
16 M. Pereira |
17 Arévalo |
18 González |
19 Scotti |
20 Á. Fernández |
21 S. Fernández |
22 Cáceres |
23 Silva |
valmentaja Tabárez
Myllykangas

Myllykangas voi tarkoittaa seuraavia:
Myllykangas, kylä Alajärvellä
Myllykangas, kylä Hyrynsalmella
Myllykangas, kylä Iissä
Myllykangas, rautatieliikennepaikka Iissä
Myllykangas, kylä Kangasniemellä
Myllykangas, kylä Kortesjärvellä
Markku Myllykangas (s. 1951), suomalainen terveyssosiologi ja terveydenhuollon tohtori
Markku Myllykangas (s. 1961), suomalainen kenraalimajuri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Myllykangas”, voi hakea sivunnimihaulla, laajalla sivunnimihaulla tai tekstihaulla.
Yrjö Lintunen

Yrjö Lintunen (10. helmikuuta 1917 – 2. joulukuuta 1987) oli suomalainen valokuvaaja.
Lintunen aloitti uransa vuonna 1947 Työkansan Sanomien ja Vapaan Sanan valokuvaajana, mutta toimi myös freelancerina. Hän valokuvasi työväenliikkeen sanomalehdille ja organisaatioille, kuten SAK:lle ja eri ammattiliitoille sekä Työväen Urheiluliitolle. Vuodesta 1969 lähtien hän työskenteli Kansan Uutisten valokuvaajana. Lintusen 300 000 valokuvaa käsittävä kuvakokoelma on tallennettu Kansan Arkistoon. Niitä on katsottavissa myös Kansan Arkiston ylläpitämässä Arjenhistoria-verkkopalvelussa sekä Finna-verkkopalvelussa.
Yrjö Lintusen poikia ovat valokuvaajat Jarmo ja Martti Lintunen.
Kirjallisuutta

Runeberg, Tutta & Wallius, Ossi: ”Kantti kertaa kantilla Kotkankadulta”, Ammatti: Lehtikuvaaja. Välähdyksiä suomalaisen lehtikuvaajan työstä 1920-luvulta 1960-luvun lopulle, s. 116–126.  (Lintusen haastattelu ja kuvia)  Kustannus-Mäkelä, Suomen Lehtikuvaajat ry, 1985.  ISBN 951-9063-79-X.
Aiheesta muualla

Yrjö Lintusen valokuvia Finna-verkkopalvelussa
Álvaro Colom

| Álvaro Colom |
| --- | --- |
 Virallinen muotokuva (2008).
Guatemalan presidentti
 14.1. 2008 – 14.1. 2012  
Edeltäjä:  Óscar Berger
Seuraaja:  Otto Pérez Molina
Henkilötiedot
Syntynyt: 15. kesäkuuta 1951
Kuollut: 23. tammikuuta 2023 (71 vuotta)
Tiedot
Puolue:  UNE
Uskonto:  roomalaiskatolinen
 Nimikirjoitus
Álvaro Colom Caballeros (15. kesäkuuta 1951 Ciudad de Guatemala – 23. tammikuuta 2023) oli guatemalalainen poliitikko, joka toimi maansa presidenttinä vuosina 2008–2012. Hän edusti keskustavasemmistolaista Unidad Nacional de la Esperanza -puoluetta (UNE).
Colom oli Antonio Colom Arguetan ja Yolanda Caballeros Ferratén poika. Hänen setänsä Manuel Colom Argueta oli Guatemalan kaupungin pormestari, jonka sotilaat surmasivat 1979. Colomilla on poika Antonio Colom Szarata, joka soittaa bassoa guatemalalaisessa rock-yhtyeessä Viento en Contra.
Colom opiskeli Universidad de San Carlos de Guatemalassa (USAC) insinööriksi. Hän työskenteli yrittäjänä ja virkamiehenä. Hän johti järjestöä Fondo Nacional para la Paz ja toimi vuodesta 1991 varatalousministerinä. Hän omisti tekstiilitehtaan.
Hän oli UNE:n ehdokkaana vuoden 2003 presidentinvaaleissa, joissa pääsi toiselle kierrokselle, mutta hävisi sillä Óscar Bergerille. Colom sai vuoden 2007 vaalien ensimmäiselle kierroksella 9. syyskuuta 27 prosenttia äänistä. Häntä oli vastassa oikeistolaisen Partido Patriotan ehdokas kenraali Otto Pérez Molina. Guatemalan vuoden 2007 vaalit olivat verisimmät vuosikymmeniin; jo ennen ensimmäistä kierrosta tapettiin 50 ehdokasta ja heidän kannattajaansa. Tulosten julkistusten jälkeen ainakin viidessä kunnassa turvauduttiin kyynelkaasuun.
10. toukokuuta 2009 Guatemalan pääkaupungissa ammuttiin asianajaja Rodrigo Rosenberg Marzano kesken pyöräilylenkin. Rosenberg oli jättänyt jälkeensä videoviestin, jossa hän sanoi: ”jos katsotte tätä viestiä, se johtuu siitä että presidentti Álvaro Colom murhasi minut, apunaan Gustavo Alejos.” Alejos oli presidentin yksityissihteeri. Rosenberg oli edustanut maaliskuussa 2009 murhattua liikemiestä Khali Musaa, jota presidentin hallinto oli pyytänyt Banrural-pankin johtokuntaan. Skandaali laajeni, kun syyttäjä Amílcar Velásquez nähtiin poistumassa presidentin asunnosta ja hän joutui eroamaan. Colom kiisti syytökset ja pyysi YK:lta ja FBI:lta apua tapauksen tutkimisessa. Sekä Colomia vastaa että hänen puolestaan esiintyi mielenosoituksia. Espanjalaisen tuomari Carlos Castresanan johtama kansainvälinen tutkijaryhmä tuli tammikuussa 2010 siihen lopputulokseen, että Rosenberg suunnitteli oman murhansa menetettyään ystävänsä ja tyttärensä ja päätyi syyttämään siitä presidentti Colomia ja salaliittoa.
Aiheesta muualla

Kuvia tai muita tiedostoja aiheesta Álvaro Colom Wikimedia Commonsissa
Ålesundin kirkko

| Ålesundin kirkko Ålesund kirke |
| --- | --- |
 Kirkko vuonna 2019.
Sijainti:  Ålesund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1909
Suunnittelija:  Sverre Knudsen
Materiaali:  kivi
Istumapaikkoja:  800
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ålesundin kirkko (norj. Ålesund kirke) on Ålesundin kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1909.
Aiheesta muualla

Kuvia tai muita tiedostoja aiheesta Ålesundin kirkko Wikimedia Commonsissa
Myllyjärvi (Somero)

| Myllyjärvi |
| --- | --- |
Valtiot:  Suomi 
Paikkakunta:  Somero (Somerniemi)
Koordinaatit:  60°34′42″N, 23°51′24″E
Vesistöalue ja valuma-alueen tietoja
Laskujoki:  Myllyjoki
Järvinumero:  23.073.1.010 
Mittaustietoja
Pinnankorkeus:  107,2 m
Pinta-ala:  17,99 ha
Suurin syvyys:  10 m
Valuma-alue:  23 km²
 fiMyllyjärvi (Somero) 
Myllyjärvi on järvi Härjänojan kylässä Somerniemellä Somerolla. Se kerää vedet Arimaa-järven pohjoispuolisista pikkujärvistä Lohjalla ja Somerolla ja laskee Myllyjokea pitkin Arimaajärveen. Idästä Myllyjärveen laskee Levo-Patamo, johon laskevat Pusulan puolelta Särkijärvi, Kivijärvi ja Patamo. Pohjoisesta Myllyjärveen laskee Vehka-Patamo, johon laskee Heinjärven vastaisella vedenjakajalla sijaitseva Kovelo.
Järvi on ruskeavetinen, sen pinta-ala on 18 ha, valuma-alueen laajuus 23 km² ja suurin syvyys 10 metriä. Puskurikyvyltään järvi kykenee vastustamaan happamoitumista, mutta on ravinteisuudeltaan lievästi rehevä. Järven happitalous talvisin on kuitenkin ollut kohtuullinen. Hoitotoimenpiteiksi järvelle suositellaan ulkoisen ravinnekuormituksen vähentämistä vapaa-ajanasutuksen jätevesienkäsittelyä parantamalla ja metsäojituksen tuomaa ravinne- ja kiintoainekuormitusta pienentämällä.